**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: +36 70 489-4671**

***K I V O N A T***

Hajdúszoboszló Város Önkormányzata Képviselő-testületének 2023. február 2-án tartott rendkívüli nyilvános ülésének jegyzőkönyvéből

**(Napirend.)**

**28/2023. (II. 02.) Képviselő-testületi határozat**

Hajdúszoboszló Város Önkormányzatának Képviselő-testülete az alábbi napirendet fogadja el:

1. Előterjesztés az Országos Mentőszolgálattal az ügyeleti ellátás tárgyában kötött megállapodások módosításáról

Előterjesztő: Dr. Morvai Gábor jegyző

Határidő: azonnal

Felelős: polgármester

**(Előterjesztés az Országos Mentőszolgálattal az ügyeleti ellátás tárgyában kötött megállapodások módosításáról.)**

**29/2023. (II. 02.) Képviselő-testületi határozat**

Hajdúszoboszló Város Önkormányzata Képviselő-testülete az Országos Mentőszolgálattal (1055 Budapest, Markó u. 22.) 2022. 03. 08. napján a háziorvosi, házi gyermekorvosi ügyeleti ellátás tárgyában megkötött haszonkölcsön szerződések (Nyt: 16090/2021, Nyt: 16089/2021/OMSZ) módosításával összefüggésben úgy határoz, hogy az ellátásbiztonság érdekében mind az ingó eszközök, mind az ingatlan átadásához 2023. február 1. napjával hozzájárul, azonban a megküldött módosító okiratokat kizárólag a következők szerint fogadja el:

1. A „HASZONKÖLCSÖN SZERZŐDÉS MÓDOSÍTÁSA (ingó)” elnevezésű módosító okirat (előterjesztés 2. melléklete) aláírására felhatalmazza a polgármestert azzal, hogy a megállapodás 2023. 03. 31. napjáig hosszabbítható meg, legkésőbb eddig az időpontig szükséges a Feleknek visszterhes tulajdonátruházás formájában rendezni az ingó eszközök helyzetét. A Testület felkéri a jegyzőt az ingó eszközök értékét tartalmazó kalkuláció elkészítésére és a tulajdonátruházáshoz szükséges egyeztetések lefolytatására.
2. A „HASZONKÖLCSÖN SZERZŐDÉS MÓDOSÍTÁSA (ingatlan)” elnevezésű módosító okiratot (előterjesztés 2. melléklete) szükséges kiegészíteni a következő rendelkezéssel:

„A megállapodás III. fejezet 3.2. pontjába a következő rendelkezés lép:

Felek megállapodnak, hogy a haszonkölcsön szerződés I. fejezet 1.1. és 1.2. pontjában körülírt ingatlan használatával arányosan felmerülő közüzemi díjakat – beleértve a pihenő helyiségekben a televízió szolgáltatás biztosítását is – a szolgáltatók felé a Kölcsönadó egyenlíti ki, és e díjakat a Kölcsönvevő felé a tárgyhónapot követő hónap 20. napjáig elkészített kimutatás alapján Kölcsönvevőnek tovább számlázza. Kölcsönadó jogosult a szolgáltatókkal történt éves elszámolást követően korrekciós számla benyújtására is.

1. A Képviselőtestület felhatalmazza a Polgármestert, hogy az ingó és ingatlan haszonkölcsön szerződéseket meghosszabbító megállapodásokat ellátási érdekből, visszamenőleges hatállyal, 2023. január 31. napi dátummal ellátva írja alá.”

Határidő: azonnal

Felelős: jegyző

K.m.f.

***Czeglédi Gyula sk. dr. Morvai Gábor sk.***

***polgármester jegyző***

A kivonat hiteléül:

Hajdúszoboszló, 2023. 02. 03.

*Molnár Viktória leíró*